قوزیی قیبریس تورک جمهوریتینه ایکی گونلوک ایشگوزار سفر ائدن خاریجی ایشلر ناظیری مولود چاووش اوغلو جمهوریت مجلیسی‌نین صدری اؤندر سناراوغلو و باش ناظیر ارسان سانر طرفیندن آیری-آیری‌لیقدا قبول ائدیلیب.
ناظیر چاووش اوغلو اولجه جمهوریت مجلیسینده مجلیس صدری سناراوغلو ایله گؤروش کئچیریب.
چاووش اوغلو قیبریس مسئله سینده بمت-نین تورکیه-‌نین تکلیفیله 5+1 رسمی اولمایان گؤروشونو خاطیرلادا‌راق دانیشیق‌لاری سرعتلندیردیگینی، "قیبریس تورک خالقی‌نین ماراق‌لاری باره‌ده بو موذاکیره سوره جینده هانسی توتوملاری اورتایا قویاجاغیمیزی و آدیم‌لاری آتا‌بیله‌جگیمیزی بورادا باشدا قوزیی قیبریس تورک جمهوریتی پرزیدنتی ارسین تاتار اولماقلا خاریجی ایشلر ناظیری تاحسن ارطغرل اوغلو و دانیشیق‌لار قروپون‌داکی دیگر دوست‌لارلا بیرلیکده قیمتلندیرجییک" دئییب.
سناراوغلو دا اؤز نؤوبه‌سینده دئییب کی، تورکیه‌میزین تأثیرلی و فعال ضمانتی، بیزی احتیمال اولونان حل سوره جینده خوشبخت ائده‌جک‌دیر و بو، بیزیم اولمازسا اولمازیمیز و قیرمیزی خطیمیزدیر.
چاووش اوغلو باش ناظیر سانرله گؤروشونده ایسه، یئنی نوع کوروناویروس ایله موباریزه‌دکی اوغورلاری اوچون تبریک ائده‌رک، " قارشی‌داکی پروسه ده بورادا آشی وورولماسی لازیم گلن هر کسین آشی لاماسی اوچون کیفایت قدر آشی تورکیه-‌یه گلدیکجه گؤندرجییک. قیبریس تورک‌لرینی بو معنادا تک قویمایاجاغیق" دئییب.
مولود چاووش اوغلو قوزیی قیبریس تورک جمهوریتی‌نین خاریجی ایشلر ناظیری تاحسین ارطغرل اوغلو  ایله ده گؤروش کئچیریب.
